Armas Rankka

Armas Uno Rankka, aik. Krank (19. elokuuta 1878 Tammela – 26. marraskuuta 1953) oli suomalainen arkkitehti.Ansedel Armas Uno Rankka (f. Krank) 1878-1953  Juahni Kerkkosen GeneaNet-sivut :  Uno Armas* Krank60-vuotias. Piiriarkkitehti U. Armas Rankka, Helsingin Sanomat, 19.08.1938, nro 221, s. 6, Kansalliskirjaston digitaaliset aineistot

Armas Rankan vanhemmat olivat rovasti, Janakkalan kirkkoherra Adolf Krank (1841–1940) ja  Kristina Sofia Hedström (1849–1927). Rankka kävi Hämeenlinnan klassillista lyseota ja pääsi ylioppilaaksi Helsingin suomalaisesta normaalilyseosta vuonna 1900. Arkkitehtitutkinnon hän suoritti Polyteknillisessä opistossa 1905. Rankka teki opintomatkoja Saksaan, Italiaan ja Ranskaan 1910–1911. 

Rankka oli ylimääräisenä piirtäjänä yleisten rakennusten ylihallituksessa 1905–1908, apulaisarkkitehtina Kuopiossa sekä v.t. ja myöhemmin vakinaisena lääninarkkitehtina Mikkelissä 1911–1924. Vuonna 1924 hän siirtyi vakinaiseksi lääninarkkitehdiksi Uudenmaan lääniin ja samana vuonna hänet nimitettiin rakennushallituksen Helsingin piirin piiriarkkitehdiksi. Rankka johti rakennustöitä Perttulan kasvatuslaitoksella 1910–1911. Hän suunnitteli useita huvilarakennuksia sekä muun muassa Mikkelin postitalon. Rankka oli Mikkelissä asuessaan Mikkelin kaupungin rakennuslautakunnan jäsenenä. Hän toimi muun muassa Ada Äijälän koulu Oy:n toimitusjohtajana ja Teosofisen Seuran puheenjohtajana.

 Rakennuksia 
 Hämeenlinnan satamakonttori. 1911 Hämeenlinnan Lydia : Satamakonttori laivarannassa
 Graniittitalo, Mikkeli 1912 Aikalaiset ylistivät mestariteokseksi, punalentäjät tuhosivat pommeilla — Graniittitalon historiassa riittää käänteitä, Länsi-Savo 23.4.2017
 Savonlinnan yleisen sairaalan lisärakennus 1923 sekä konehuone- ja pesularakennus 1924 Etelä-Savon kulttuuriperintötietokanta, Savonlinna : Uimahallinkatu 1, entinen sairaala

 Lähteet 

Luokka:Suomalaiset arkkitehdit
Luokka:Vuonna 1878 syntyneet
Luokka:Vuonna 1953 kuolleet